b'\n_START_ARTICLE_\nKibiras\n_START_PARAGRAPH_\nKibiras \xe2\x80\x93 indas skys\xc4\x8diams (da\xc5\xbeniausiai vandeniui) semti, ne\xc5\xa1ti bei laikyti. Paprastai b\xc5\xabna skardiniai ar plastikiniai, su lanko pavidalo rankena (vieliniu, plastikiniu)._NEWLINE_Senov\xc4\x97je kibirus i\xc5\xa1 medini\xc5\xb3 \xc5\xa1uleli\xc5\xb3 gamindavo kubiliai. XIX a. pasitaikydavo pagamint\xc5\xb3 i\xc5\xa1 perskeltos med\xc5\xbeio trinkos. Paprastai buvo plat\xc4\x97jantys \xc4\xaf vir\xc5\xa1\xc5\xb3 su i\xc5\xa1 kanapi\xc5\xb3 ar kadagi\xc5\xb3 vyteli\xc5\xb3 pagamintu pasaitu. Auk\xc5\xa1taitijoje iki XX a. vid. buvo naudojami mediniai, metalu kaustyti, su vieliniu pasaitu kibirai.  V\xc4\x97liau paplito metaliniai kibirai, o dabar daugiausiai naudojami plastikiniai.'